Antzar Eguna

Antzar Eguna Lekeition (Bizkaia) urtero, irailaren 5ean ospatzen den eguna da. San Antolin jaietako egun garrantzitsuena da eta portuan egiten den antzara-jokoa eguneko ekitaldi nagusia da.

Historia 
Tradizio handia du Antzar Egunak Lekeition, 350 urte baino gehiagoko historia dokumentatua baitu. Hasieran, Antzar Eguna Andre Mariaren edo Done Rokeren egunean ospatzen zen, 1877an gaur egungo datara mugitu zuten arte. Egun portuko uretan egiten bada ere, 1722ra arte, antzara-jokoa herriko plazan egiten zen, Euskal Herriko beste hainbat lekutan gaur egun ere egiten den modura, zaldiak erabiliz.

Manuel Larramendik Lekeition egiten denaren joko oso antzekoa Pasaian egiten zela ere adierazi zuen bere Corografia de Guipuzcoa lanean (1754).

Kanpo estekak 
 «Lekeitioko Antzar Eguna», Auñamendi Eusko Entziklopedia.

Lekeitioko kultura
Euskal Herriko jaiak